

**Қазақстан Республикасы Үкіметінің 1999 жылғы 26 наурыздағы N 304 қаулысына өзгерістер мен толықтырулар енгізу туралы**

***Күшін жойған***

Қазақстан Республикасы Үкіметінің Қаулысы 2000 жылғы 14 ақпан N 234. Күші жойылды - Қазақстан Республикасы Үкіметінің 2001.01.20. N 87 қаулысымен. ~P010087

      Қазақстан Республикасының Үкіметі қаулы етеді:

      1. "Қазақстан Республикасының Мемлекеттік сатып алу жөніндегі
агенттігі туралы" Қазақстан Республикасы Үкіметінің 1999 жылғы 26
наурыздағы N 304
 P990304\_
 қаулысына (Қазақстан Республикасының ПҮАЖ-ы,
1999 ж., N 10, 90-құжат) мынадай өзгерістер мен толықтырулар енгізілсін:

      көрсетілген қаулымен бекітілген Қазақстан Республикасының Мемлекеттік
сатып алу жөніндегі агенттігі туралы ережеде:

      9-тармақтың үшінші абзацындағы "мемлекеттік" деген сөз
"республикалық" деген сөзбен ауыстырылсын;

      10-тармақта:

      1) тармақшадағы "тапсырысшылар жүргізетін" деген сөздер алынып
тасталсын;

      2) тармақшадағы "әзірлеу" деген сөзден кейін "және өз құзыретінің
шегінде оларды қабылдау" деген сөздермен толықтырылсын;

      мынадай мазмұндағы 2-1) тармақшамен толықтырылсын:

      "2-1) мемлекеттік сыртқы заемдардың қаражаты есебінен сатып алуды
жүзеге асырған кезде Қазақстан Республикасының мемлекеттік сатып алу
жөніндегі заңдарын қолдану мәселелері бойынша сол заемдар туралы
келісімдердің жобаларын әзірлеуге қатысу;";

      8) тармақшадағы "шығару" деген сөз "шығаруды ұйымдастыру" деген
сөздермен ауыстырылсын;

      мынадай мазмұндағы 8-1) тармақшамен толықтырылсын:

      "8-1) Қазақстан Республикасының мемлекеттік сатып алу саласындағы
заңдарын қолданудың тәжірибесін талдау және оны жетілдіру жөнінде
ұсыныстар әзірлеу;";

      12-тармақта:

      1) тармақша мынадай редакцияда жазылсын:

      "1) мемлекеттік органдар мен мекемелерден жүргізілген мемлекеттік
сатып алу туралы, оның ішінде мемлекеттік сыртқы заемдар мен гранттардың
қаражаты есебінен жүзеге асырылған сатып алу туралы есептерді, ақпараттар
мен материалдарды сұратуға және алуға;";

 мынадай мазмұндағы 3-1) тармақшамен толықтырылсын:
 "3-1) мемлекеттік сатып алудың рәсімдері бұзылған жағдайда
конкурстардың нәтижелерін қайта қарауға немесе қайтадан конкурстар
өткізуге бастама жасауға;";
 19-тармақта:
 3) тармақша мынадай редакцияда жазылсын:
 "3) заңдарда белгіленген тәртіппен:
 Агенттіктің қызметкерлерін көтермелеу жөнінде және оларға материалдық
көмек көрсету жөнінде шешім қабылдайды;
 Агенттіктің қызметкерлеріне тәртіптік жаза қолданады;";
 4) тармақша мынадай редакцияда жазылсын:
 "4) бұйрықтар шығарады;".
 2. Осы қаулы қол қойылған күнінен бастап күшіне енеді.

 Қазақстан Республикасының
 Премьер-Министрі

 Оқығандар:
 Қобдалиева Н.М.
 Орынбекова Д.К.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК